《游东龛岩赋十景诗 其四 瓮潭》
明代·唐文凤

空潭形圆小于瓮，寒泉注满波翻永。秋蟾落影如明珠，夜永骊龙应起弄。

若能变作葡萄醅，酣饮吏部应时来。当年令公日咽漱，青山猿鹤无惊猜。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。